
UDHËZIM

PËR NJË SHTESË NË UDHËZIMIN NR. 5, DATË 13.3.2017, “PËR KRIJIMIN E INFORMACIONIT MBI TOKËN BUJQËSORE NGA ZBATIMI I PROGRAMIT “MENAXHIMI I QËNDRUESHËM I TOKËS BUJQËSORE”

Në mbështetje të nenit 2, pika 4, të Kushtetutës dhe nenit 7, të ligjit nr. 8752, datë 26.3.2001, “Për krijimin dhe funksionimin e strukturave për administrimin dhe mbrojtjen e tokës”, të ndryshuar, si dhe pikës 9, të kreut III, të vendimit të Këshillit të Ministrave nr. 121, datë 17.2.2011 “Për mënyrat e ushtrimit të funksioneve nga Drejtoritë e Administrimit dhe Mbrojtjes së Tokës në qarqe dhe Zyrat e Menaxhimit dhe Mbrojtjes së Tokës në komuna dhe/ose bashki”,

UDHËZOJ:

1. Pas pikës 1, të kreut I, të udhëzimit nr. 5, datë 13.3.2017, të ministrit të Bujqësisë dhe Zhvillimit Rural “Për krijimin e informacionit mbi tokën bujqësore nga zbatimi i programit “Menaxhimi i qëndrueshëm tokës bujqësore”, shtohet pika 1/1, si më poshtë:
1.1 Krijimi i Programit “WEB GIS” për të dhënat e tokës.
Të dhënat që do të integrohen në Programin e “WEB GIS” janë:
a) harta e tipeve të tokës bujqësore;
b) harta e përshtatshmërisë së tokës bujqësore;
c) të dhënat e tokës në nivel parcele;
d) harta e përdorimit/mbulesës së tokës;
e) hartat e rrezikut potencial dhe aktual të erozionit;
f) rrjeti rrugor;
g) ndërtimet;
h) rrjeti ujitës dhe kullues.
2. Për zbatimin e këtij udhëzimi ngarkohen Drejtoria e Përgjithshme e Politikave të Bujqësisë, Sigurisë Ushqimore dhe Zhvillimit Rural në Ministrinë e Bujqësisë dhe Zhvillimit Rural, QTTB Fushë-Krujë, DAMT-të pranë këshillave të qarqeve dhe ZMMT-të pranë bashkive. 
Ky udhëzim hyn në fuqi pas botimit në Fletoren Zyrtare.

